
JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


LĒMUMS
Jūrmalā
	2026. gada 24. septembrī
	
	Nr.
	499


	Par zemesgabala Jaundubulti 0115, Jūrmalā, izsoles rezultātu apstiprināšanu un pirkuma līguma noslēgšanu
	(protokols Nr. 11, 27. punkts)


Jūrmalas dome 2026. gada 30. jūlijā pieņēma lēmumu Nr. 377 “Par zemesgabala Jaundubulti 0115, Jūrmalā, pirmās izsoles atzīšanu par nenotikušu un otro izsoli” par Jūrmalas valstspilsētas pašvaldībai piederošā zemesgabala Jaundubulti 0115, Jūrmalā, kadastra Nr. 1300 011 0007, kadastra apzīmējums 1300 011 0115, ar kopējo platību 1504 m2 (turpmāk – zemesgabals) pārdošanu elektroniskā izsolē ar augšupejošu soli, apstiprināja otrās izsoles sākumcenu 65 840,00 euro, izsoles soli 4 609,00 euro un izsoles dalības maksu 20,00 euro, kā arī apstiprināja zemesgabala elektroniskās izsoles noteikumus (turpmāk – izsoles noteikumi).
Elektronisko izsoļu vietnē https://izsoles.ta.gov.lv izsludinātajā izsolē noteiktajā pieteikšanās termiņā no 2026. gada 14. augusta līdz 2026. gada 3. septembrim tika reģistrēts viens izsoles dalībnieks. Par izsoles uzvarētāju kļuva izsoles dalībnieks – Vārds Uzvārds, personas kods personas kods, (turpmāk – arī izsoles uzvarētājs) kura piedāvātā zemesgabala cena ir 70 449,00 euro, kas paaugstināta par vienu izsoles soli.
Atbilstoši izsoles noteikumu 6.2. apakšpunktam izsoles dalībniekam, kurš nosolījis augstāko cenu, viena mēneša laikā pēc paziņojuma par pirkuma summu saņemšanas dienas jāiemaksā visa pirkuma maksa, atrēķinot iemaksāto nodrošinājumu. Izsoles uzvarētājs Jūrmalas valstspilsētas administrācijas norēķinu kontā 2026. gada 25. augustā iemaksāja izsoles nodrošinājumu 6 584,00 euro un atlikušo pirkuma maksu 63 865,00 euro iemaksāja 2026. gada 16. septembrī, līdz ar to saskaņā ar izsoles noteikumu 6.8. apakšpunktu ir pamats apstiprināt zemesgabala izsoles rezultātus.

Ņemot vērā iepriekš minēto, pamatojoties uz Publiskas personas mantas atsavināšanas likuma 34. panta otro daļu, 36. panta pirmo daļu, izsoles noteikumu 6.8., 6.9. un 6.10. apakšpunktu, elektronisko izsoļu vietnes 2026. gada 15. septembra Aktu par nekustamā īpašuma pārdošanu izsolē Nr. 4684166/0/2026-AKT un Jūrmalas Mantas novērtēšanas un izsoļu komisijas 2026. gada 15. septembra sēdes lēmumu (protokols Nr. 8.2-7/28), Jūrmalas dome nolemj:

1. Apstiprināt no 2026. gada 14. augusta līdz 2026. gada 14. septembrim notikušās zemesgabala izsoles rezultātus un pārdot zemesgabalu izsoles uzvarētājam – Vārds Uzvārds, personas kods personas kods, par pirkuma maksu 70 449,00 euro (septiņdesmit tūkstoši četri simti četrdesmit deviņi euro un 00 centi).

2. Uzdot Jūrmalas valstspilsētas administrācijas Īpašumu pārvaldes Pašvaldības īpašumu nodaļai virzīt parakstīšanai zemesgabala pirkuma līgumu.
3. Pilnvarot Jūrmalas valstspilsētas pašvaldības izpilddirektoru parakstīt zemesgabala pirkuma līgumu.
	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

